**ELŐTERJESZTÉS**

**Balatonkenese Város Önkormányzata Képviselő-testületének**

**2020. március 11. napján tartandó rendkívüli nyílt ülésére**

**Ügyiratszám:** áig/96-30/2020.

**Tárgy:** A szociális ellátásokról szóló 10/2016. (IX. 30.) önkormányzati rendelet módosítása

**Előterjesztő:** Jurcsó János polgármester

**Törvényességi szempontból megvizsgálta:** Jurics Tamás jegyző

**Előkészítette:** Virág Anikó

**Melléklet:** indokolás, hatásvizsgálat, rendeletmódosítás tervezet

**Tisztelt Képviselő-testület!**

A Képviselő-testület 2020. januári és februári ülésein tárgyalta a szociális ellátásokról szóló 10/2016. (IX. 30.) önkormányzati rendelet (továbbiakban: rendelet) módosítását. A Képviselő-testület a napirend továbbtárgyalása mellett döntött.

A térítési díjak felülvizsgálatához a Tátorján Szociális Szolgáltató Intézmény intézményvezetője megküldte tájékoztató anyagát, mely anyagot továbbítottuk a Balatonkenese Szociális Társulásban részt vevő helyi önkormányzatok részére, a Képviselő-testületek hozzájárulásának megkérése céljából.

A társult települések önkormányzatai az önköltségszámítást a megküldött adatok alapján (Balatonakarattya Község Önkormányzata részéről még nem érkezett jelzés) elfogadták, tehát a rendelet melléklet ezen része módosítást nem igényel.

A Képviselő-testület korábbi egyeztetésen szóban jelezte, hogy a rendelet mellékletét képező óvodai étkezési térítési díjak összegét 10 %-kal kívánja megemelni.

A rendeletben a temetési támogatást, a lakhatási támogatást, illetve az ápolási díj támogatást érintő változások a Szociális Bizottság javaslatai alapján kerültek a rendelet módosítás tervezetbe.

Kérem a Képviselő-testületet, hogy a mellékelten csatolt írásos anyagot megtárgyalni és a rendeletmódosításról döntést hozni szíveskedjen.

Balatonkenese, 2020. március 6.

Tisztelettel:

|  |  |
| --- | --- |
| **Jurics Tamás**jegyző | **Jurcsó János**polgármester |

|  |
| --- |
| ELŐZETES HATÁSVIZSGÁLATI LAPa jogalkotásról szóló 2010. évi CXXX. törvény 17. §- a alapján |
| **A tervezett jogszabály:** | Balatonkenese Város Önkormányzata Képviselő-testületének ……/2020. (III. ….) önkormányzati rendeletea szociális ellátásokról szóló 10/2016. (IX. 30.) önkormányzati rendelet módosításáról |
| **A tervezett jogszabály várható következményei:** |
| Társadalmi hatásai: | A rendelet megalkotásának közvetlen társadalmi hatása abban jelentkezik, hogy pontos, naprakész tájékoztatást nyújt a módosított támogatási összegekről és támogatási feltételekről. |
| Gazdasági, költségvetési hatásai: | A rendelet-tervezetnek közvetlen gazdasági, költségvetési hatása a nyersanyag áremelés kapcsán jelentkezik. |
| Környezeti következmények: | A rendelet-tervezetnek közvetlen környezeti következménye nincs. |
| Egészségügyi következmények: | A rendelet megalkotásának közvetlen egészségügyi következménye az, hogy a - gyermekellátásban a szigorú előírások betartása mellett - a gyermekek egészsége, fejlődése pozitívan alakul. |
| Adminisztratív terheket befolyásoló hatás: | A rendelet megalkotásának adminisztratív terhet befolyásoló hatása nincs. |
| A jogszabály megalkotásának szükségessége: | Szociális támogatások emelése |
| A jogalkotás elmaradásának várható következményei: | A jogalkotás elmaradásának várható következménye, hogy az egy főre eső jövedelemhatár miatt kevesebben kaphatnának támogatást. |
| A jogszabály alkalmazásához szükséges személyi, szervezeti, tárgyi és pénzügyi feltételek: | Rendelkezésre állnak. |

**Részletes indokolás a rendelettervezethez**

1. § (1) – (2) – (3) bekezdéshez: a 2020. januári és februári képviselő-testületi ülésen elhangzottak a szociális ellátásokról szóló 10/2016. (IX. 30.) önkormányzati rendelet módosítására a Szociális Bizottság által tett javaslatok, amik az alábbiak voltak:

1. **Temetési támogatás jogosultsági feltétel meghatározásának módosítása (a jövedelemhatár módosítása, illetve egyéb feltétel meghatározása) a módosítás előtti egy főre eső jövedelemhatár az öregségi nyugdíj mindenkori legkisebb összegének 400 %-a. Egyeztetések során elhangzott javaslat: egyfőre eső jövedelem: maximum 170.000.- Ft. Az elhunyt a halálát megelőző 10 évben balatonkenesei állandó lakcímmel rendelkezett.**
2. **Lakhatási támogatás** összegének 10 %-kal történő emelése ***(5.000.- Ft/hó összegről 5.500.- Ft/hó összegre történő emelése)***
3. **Ápolási támogatás** összegének 25 %-kal történő emelése ***(a díj bruttó 28.500.- Ft összegről bruttó 35.625.- Ft összegre történő emelése)***

**Balatonkenese Város Önkormányzata Képviselő-testületének …./2020. (II. ….) önkormányzati rendelete**

**a szociális ellátásokról szóló 10/2016. (IX. 30.) önkormányzati rendelet módosításáról**

Balatonkenese Város Önkormányzatának Képviselő-testülete Magyarország Alaptörvénye 32. cikk (2) bekezdésében és a szociális igazgatásról és a szociális ellátásokról szóló 1993. évi III. törvény 32.§ (3) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § és 162. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CXXXIX. törvény 13.§ (1) bekezdésének 8. pontjában meghatározott feladatkörében eljárva, az alábbi rendeletet alkotja meg.

1. § (1) A R. 12. § (3) bekezdése helyébe az alábbi rendelkezés lép:

„(3) A lakhatási támogatás mértéke, ha a családban az egy főre jutó jövedelem:

1. nem haladja meg az öregségi nyugdíj mindenkori legkisebb összegének 200 %-át: 5500 Ft/hó; vagy ha
2. egyedül álló esetén nem haladhatja meg az öregségi nyugdíj mindenkori legkisebb összegének 250 %-át: 5500 Ft/hó.”

(2) A R. 14. § (2) bekezdése helyébe az alábbi rendelkezés lép:

„(2) Az ápolási támogatás mértéke az öregségi nyugdíj mindenkori legkisebb összegének 125 %-a.”

(3) A R. 16. § (1) bekezdése helyébe az alábbi rendelkezés lép:

16. § (1) Temetési támogatás formájában rendkívüli települési támogatás állapítható meg annak a Balatonkenesén lakcímmel rendelkező személynek, aki:

1. az elhunyt személy eltemettetéséről gondoskodott annak ellenére, hogy arra nem volt köteles, vagy
2. tartásra köteles hozzátartozó volt ugyan, de a temetési költségek viselése saját, vagy családja létfenntartását veszélyeztetik, és
3. az eltemettető családjában az egy főre eső jövedelem a nettó 170.000.- Ft összeget nem haladja meg.
4. Az elhunyt a halálát megelőző 10 évben balatonkenesei állandó lakcímmel rendelkezett.

2. § (1) A R 1. melléklete helyébe jelen rendelet 1. melléklete lép.

**Záró rendelkezések**

3. § (1) Ez a rendelet 2020. április 2. napján lép hatályba, és az azt követő napon hatályát veszti.

 Jurcsó János Jurics Tamás

 polgármester jegyző

A rendelet kihirdetve: 2020. ……………………

 Jurics Tamás

 jegyző

***10/2016. (IX. 30.) önkormányzati rendelet 1. melléklete***

***Személyes gondoskodást nyújtó ellátásokért fizetendő térítési díjak***

**a) Szociális étkeztetésnél**

amennyiben az egy főre eső jövedelem

aa) nem haladja meg a nyugdíjminimum 200%-át: 450.- Ft/fő/nap

ab) a nyugdíjminimum 200 %-a fölött van: 520.- Ft/fő/nap

ac) Kiszállítás esetén megemelkedik a kiszállítás díjával, kiszállítás díja: 195.- Ft/fő/nap

ad) A kiszállítás összege 80 év feletti, egyedülálló esetén, amennyiben a

ada) nyugdíja nem éri el a nyugdíjminimum 300%-át: 0.- Ft/fő/nap

adb) amennyiben a nyugdíjminimum 300%-a felett van 195.- Ft/fő/nap

**b) Nappali ellátásnál**

ba) csak a napközbeni tartózkodást igénybe vevők esetén 30.- Ft/fő/nap

bb)napközbeni tartózkodást és étkezést is igénybe vevők esetében amennyiben az egy főre eső jövedelem a nyugdíjminimum 200%- a alatt van 450.- Ft/fő/nap

 amennyiben a nyugdíjminimum 200%- a fölött van 520.- Ft/fő/nap

**c.)Házi segítségnyújtásnál** az egy ellátási órára jutó önköltség 2017. évben 1432.- Ft.

 **Szociális segítés esetén:** 1332.- Ft/óra intézményi térítési díj

 **Személyi gondozás esetén:** 344.- Ft/óra intézményi térítési díj

ca) személyi térítési díj – amely az óradíjnak és a gondozásra fordított időnek a szorzata – legfeljebb a gondozott rendszeres havi jövedelmének a 25 %-a,

cb) 80 év felett a térítési díj kedvezményének mértéke 100%

*cc) személyi térítési díj helyett a szolgáltatási önköltség óradíját kell megfizetnie az Szt.63.§ 10. bekezdése szerinti ellátottnak.*

**2.**

**Óvodai háromszori étkezés:**  **térítési díj: 370,- Ft**

**Iskolai háromszori étkezés: térítési díj: 430,- Ft**

**Iskolai étkezés csak ebéd igénybevételével: térítési díj: 280,- Ft**

**Bölcsődei négyszeri étkezés: térítési díj: 370,- Ft**

**Szorgalmi időszakon kívül étkezési díj gyermekek részére egyszeri étkezés esetén:**

**térítési díj: 535,- Ft**

**Szorgalmi időszakon kívül étkezési díj gyerekek számára háromszori étkezés esetén:**

**térítési díj: 685,- Ft**

**Felnőtt étkezés (szociális):** **térítési díj: 575,- Ft**

**Az ÁFA felszámítása a mindenkor hatályos jogszabályoknak megfelelően történik.**